**HRVATSKI ZAVOD ZA ZAPOŠLJAVANJE**

 **DOKAZI O PLAĆENIM TROŠKOVIMA S OBZIROM NA VRSTU TROŠKA\***

**(dostavljaju se uz Izvješće o namjenskom utrošku potpore male vrijednosti u svrhu samozapošljavanja za 2018. godinu)**

* **Za većinu troškova** koji se tiču kupnje opreme, tehnike, materijala i sl. od drugog poslovnog subjekta potrebno je dostaviti - RAČUN izdan na ime poslovnog subjekta samozaposlene osobe i IZVOD na kojem je vidljivo provedeno plaćanje. (Oprema može biti nabavljena i u inozemstvu uz istu dokaznu dokumentaciju)
* **Zakup poslovnog prostora od pravne osobe** – UGOVOR O ZAKUPU sklopljen između zakupodavca i poslovnog subjekta samozaposlene osobe i IZVODI na kojima su vidljive uplate ugovorenog troška zakupa na žiro račun zakupodavca.
* **Zakup poslovnog prostora od fizičke osobe** – UGOVOR O ZAKUPU sklopljen između zakupodavca i poslovnog subjekta samozaposlene osobe ovjeren od javnog bilježnika i IZVODI na kojima su vidljive uplate ugovorenog troška zakupa na žiro račun zakupodavca.
* **DOPRINOSI za obrtnike** – **paušalisti\***: RJEŠENJE POREZNE UPRAVE o visini doprinosa i IZVODI na kojima su vidljive uplate doprinosa do 15. u mjesecu za prethodni mjesec.
* **DOPRINOSI za obrtnike** - **poslovne knjige:**  IZVODI na kojima su vidljive uplate doprinosa do 15. u mjesecu za prethodni mjesec i JOPPD obrasci s potvrdom zaprimanja od Porezne uprave.
* **DOPRINOSI za osobe upisane u RPO\*** - RJEŠENJE POREZNE UPRAVE o visini doprinosa i IZVODI na kojima su vidljive uplate doprinosa do 15. u mjesecu za prethodni mjesec.
* **DOPRINOSI za vlasnike trgovačkih društava** – JOPPD obrasci s potvrdom zaprimanja od Porezne uprave, OBRAČUNSKE LISTE PLAĆA i IZVODI na kojima su vidljive uplate doprinosa do zadnjeg dana u mjesecu za prethodni mjesec.
* **Kupnja vozila**- RAČUN izdan na ime poslovnog subjekta samozaposlene osobe i IZVOD na kojem je vidljivo provedeno plaćanje te kopija PROMETNE DOZVOLE
* **Edukacije** – RAČUN izdan na ime poslovnog subjekta samozaposlene osobe i IZVOD na kojem je vidljivo provedeno plaćanje, odgovarajuća POTVRDA ili UVJERENJE o završenoj edukaciji
* **Knjigovodstvene usluge** - RAČUN izdan na ime poslovnog subjekta samozaposlene osobe i IZVOD na kojem je vidljivo provedeno plaćanje
* **Upisnine u odgovarajuće registre**- RAČUN izdan na ime poslovnog subjekta (ili samozaposlene osobe) koji se upisuje u registar ili UPLATNICA s provedenim plaćanjem

**Napomena**:

**svi troškovi moraju biti plaćeni transakcijski (putem računa poslovnog subjekta) i vidljivi na izvodima s poslovnog računa. Troškovi plaćeni gotovinom, izuzev troškova registracije poslovnog subjekta, neće se smatrati prihvatljivima. Iznosi računa priznaju se bez PDV-a.**

**Dodatna objašnjenja:**

1. **Zakup poslovnog prostora**

U slučajevima kad zakonodavac propisuje obvezu sklapanja Ugovora o zakupu poslovnog prostora prije registracije poslovnog subjekta, korisnik potpore je dužan sklopiti novi ugovor o zakupu nakon što registrira poslovni subjekt s istim subjektom kao zakupoprimcem. U tom slučaju, troškovi zakupa smatrat će se prihvatljivim troškovima od datuma registracije subjekta. Ugovori sklopljeni s fizičkom osobom moraju biti ovjereni od javnog bilježnika.

1. **Doprinosi prema rješenju Porezne uprave**

Korisnici potpore koji plaćaju doprinose prema rješenju Porezne uprave iste mogu platiti unaprijed za tekuću godinu do njenog isteka. Doprinosi za sljedeću godinu u kojoj traje ugovorna obveza, mogu biti kumulativno plaćeni u sljedećoj godini. Npr. ugovorna obveza obrtnika paušalista traje od 1.5.2018.-30.4.2019. Obrtnik kumulativno može platiti doprinose koji se odnose na razdoblje od 1.5.2018. do 31.12.2018. S obzirom na moguće nove iznose doprinosa za 2019. godinu, doprinosi za razdoblje od 1.1.2019. do 30.4.2019. mogu kumulativno biti plaćeni u 2019. godini.

1. **Prihvatljivost troškova**

Svaki trošak nastao putem kreditnih kartica uz obročnu otplatu, bez obzira radi li se o privatnoj ili poslovnoj kartici, neće se priznavati.

Troškovi koji nastanu prije registracije poslovnog subjekta, kao i troškovi koji nastanu u vremenskom periodu nakon isteka ugovorne obveze sa Zavodom, smatrat će se neprihvatljivim troškovima.

1. **Dodatna dokumentacija**

HZZ može od korisnika potpore zatražiti i dodatnu dokumentaciju u svrhu kontrole izvršenja ugovornih obveza te ukoliko iz dostavljene dokumentacije nije moguće utvrditi namjensko trošenje sredstava.